CELEX: 32011Y0208(01)
Language: hr
Date: 2011-01-20 00:00:00
Title: Odluka Europskog odbora za sistemske rizike od 20. siječnja 2011. o postupcima i uvjetima za izbor, imenovanje i zamjenu članova Savjetodavnog znanstvenog odbora Europskog odbora za sistemske rizike (ESRB/2011/2)

01/Sv. 14
            
            
               HR
            
            
               Službeni list Europske unije
            
            
               99
            
         32011Y0208(01)
   
               C 039/10
            
            
               SLUŽBENI LIST EUROPSKE UNIJE
            
         ODLUKA EUROPSKOG ODBORA ZA SISTEMSKE RIZIKE
   od 20. siječnja 2011.
   o postupcima i uvjetima za izbor, imenovanje i zamjenu članova Savjetodavnog znanstvenog odbora Europskog odbora za sistemske rizike
   (ESRB/2011/2)
   (2011/C 39/09)
   OPĆI ODBOR EUROPSKOG ODBORA ZA SISTEMSKE RIZIKE,
   uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a posebno njezin članak 12.,
   uzimajući u obzir Odluku ESRB/2011/1 Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike, a posebno njezin članak 11.,
   DONIO JE OVU ODLUKU
   Članak 1.
   Poziv za iskazivanje interesa
   1.   Europski odbor za sistemske rizike (ESRB) objavljuje poziv za iskazivanje interesa vanjskih stručnjaka koji će biti imenovani članovima Savjetodavnog znanstvenog odbora ESRB-a.
   2.   Poziv za iskazivanje interesa, među ostalim, sadržava: (a) ulogu i sastav Savjetodavnog znanstvenog odbora; (b) mjerila za primjerenost i izbor te načine imenovanja;, (c) gospodarske aspekte mandata; i (d) postupak prijave, uključujući rok za primitak prijava.
   3.   Poziv za iskazivanje interesa objavljuje se u Službenom listu Europske unije i na internetskim stranicama ESRB-a i institucija iz kojih potječu članovi Općeg odbora ESRB-a. Kada je to potrebno, ESRB može objaviti poziv za iskazivanje interesa putem drugih medija. U slučaju nepodudarnosti između različitih objavljenih verzija, verzija objavljena u Službenom listu smatra se vjerodostojnom te ima prednost pred drugim verzijama.
   4.   Rok za podnošenje prijava kandidata je 21 kalendarski dan od dana objave poziva za iskazivanje interesa u Službenom listu.
   Članak 2.
   Izbor članova Savjetodavnog znanstvenog odbora
   1.   Upravljački odbor izabire kandidate koji će biti predlaženi Općem odboru kao članovi Savjetodavnog znanstvenog odbora kao i one koji su podobni za uvrštavanje na pričuvnu listu.
   2.   Upravljački odbor procjenjuje kandidate na temelju mjerila odabira utvrđenih u članku 3.
   3.   Upravljački odbor popunjava individualni obrazac za ocjenjivanje svakog kandidata, uključujući sažetak koji ističe njihove posebne prednosti i nedostatke te zaključak u vezi s njihovom podobnosti za imenovanje članom Savjetodavnog znanstvenog odbora ili uvrštavanje na pričuvni popis propisan člankom 4.
   4.   Upravljački odbor podnosi Općem odboru ishod izbornog postupka na odobrenje.
   5.   Voditelj Tajništva ESRB-a podupire Upravljački odbor u pripremi i organizaciji rada za izbor članova Savjetodavnog znanstvenog odbora. Tajništvo ESRB-a pruža tehničku i logističku podršku Upravljačkom odboru. Kada to Upravljački odbor smatra potrebnim, Tajništvu ESRB-a može pružiti pomoć odabrano osoblje institucija iz kojih potječu članovi Općeg odbora ESRB-a.
   Članak 3.
   Mjerila odabira
   1.   U skladu s člankom 12. stavkom 2. Uredbe (EU) br. 1092/2010, članovi Savjetodavnog znanstvenog odbora biraju se na temelju njihove opće sposobnosti i različitog iskustva u znanstvenim područjima ili drugim sektorima, a posebno u malim ili srednjim poduzećima ili sindikatima, ili kao pružatelji ili korisnici financijskih usluga.
   Izborna mjerila za Savjetodavni znanstveni odbor posebno obuhvaćaju:
   
               (a)
            
            
               ekspertno znanje o financijskom sektoru i njegovom odnosu sa širim gospodarstvom i opću dokazanu stručnost u pitanjima sistemskih rizika, posebno na razini Unije;
            
         
               (b)
            
            
               znanstveni doprinos razumijevanju uzajamnog djelovanja između sektora navedenih u članku 12. Uredbe (EU) br. 1092/2010;
            
         
               (c)
            
            
               doktorat znanosti u području financija, ekonomije ili drugom odgovarajućem području ili jednakovrijednu kvalifikaciju, solidno znanstveno iskustvo na sveučilištu, kao što je profesura, u jednom ili više područja od važnosti za ESRB i/ili važna bibliografska postignuća;
            
         
               (d)
            
            
               sposobnost recenzije znanstvenih radova i publikacija te analize složenih informacija i dosjea;
            
         
               (e)
            
            
               stručno iskustvo u multidisciplinarnom okružju, po mogućnosti u međunarodnom kontekstu;
            
         
               (f)
            
            
               dokazane pisane i usmene komunikacijske vještine na engleskom, utemeljene na iskustvu u poduci, javnim prezentacijama, aktivnom sudjelovanju na sastancima stručnjaka i u publikacijama.
            
         ESRB može postaviti dodatna mjerila odabira u pozivu za iskazivanje interesa.
   2.   Zaposlenici institucija iz kojih potječu članovi Općeg odbora ESRB-a (2) nisu podobni za izbor.
   Članak 4.
   Pričuvni popis
   1.   Pričuvni popis obuhvaća kandidate koji nisu imenovani članovima Savjetodavnog znanstvenog odbora, iako nisu isključeni iz izbornog postupka.
   2.   U slučaju slobodnog mjesta u Savjetodavnom znanstvenom odboru, Upravljački odbor u skladu sa stavkom 3. izabire novoga kandidata s pričuvnog popisa sastavljenog prema članku 2. stavku 1. te ga predlaže Općem odboru kao člana Savjetodavnog znanstvenog odbora na mandat od četiri godine s mogućnošću reizbora.
   3.   Valjanost pričuvnog popisa traje dvije godine od dana odobrenja. Valjanost se može produljiti do objave novog poziva za iskazivanje interesa.
   Članak 5.
   Predsjednik i potpredsjednik Savjetodavnog znanstvenog odbora
   1.   Upravljački odbor dužan je osigurati da najmanje šest od 15 kandidata može potencijalno biti imenovano predsjednikom i potpredsjednikom Savjetodavnog znanstvenog odbora.
   2.   Predsjednik i dva potpredsjednika Savjetodavnog znanstvenog odbora moraju imati visoku razinu odgovarajuće stručnosti i znanja, primjerice na temelju njihovog znanstvenog iskustva u sektorima bankarstva, tržišta vrijednosnih papira ili osiguranja i strukovnih mirovina.
   3.   Predsjednik ESRB-a predlaže Općem odboru kandidate za predsjednika i dva potpredsjednika Savjetodavnog znanstvenog odbora.
   4.   Predsjednik i dva potpredsjednika Savjetodavnog znanstvenog odbora moraju biti građani Europske unije.
   5.   Savjetodavnim znanstvenim odborom predsjedaju imenovani predsjednik i dva potpredsjednika po načelu rotacije koja se provodi svakih 16 mjeseci.
   Članak 6.
   Imenovanje
   1.   Opći odbor može odobriti prijedloge Upravljačkog odbora ili zahtijevati od Upravljačkog odbora da predloži druge kandidate za članove Savjetodavnog znanstvenog odbora između onih koje Upravljački odbor nije isključio.
   2.   Predsjednika i dva potpredsjednika Savjetodavnog znanstvenog odbora imenuje Opći odbor na prijedlog predsjednika ESRB-a.
   3.   Stručnjaci se imenuju u osobnom svojstvu. Stoga ne smiju prenijeti svoje dužnosti na drugog člana ili treću osobu, osim predsjednika i dva potpredsjednika Savjetodavnog znanstvenog odbora u slučajevima i pod uvjetima određenima u Poslovniku ESRB-a.
   4.   Kod svih imenovanja potrebni su supotpis stručnjaka na akt o imenovanju izdanom od strane predsjednika ESRB-a, potpis ugovora s Europskom središnjom bankom o naknadi štete i troškova, te dostava izjava opisanih u članku 7.
   Članak 7.
   Izjave
   1.   Stručnjaci izabrani za imenovanje članovima Savjetodavnog znanstvenog odbora dostavljaju izjavu o obvezi postupanja neovisnog o vanjskom utjecaju te o tome da će ih u obavljanju njihovih dužnosti voditi javni interes Europske unije u cjelini. U tu svrhu daju pisanu izjavu o preuzimanju obveze i izjavu o postojanju interesa korištenjem obrazaca 1 i 2 iz Priloga. U izjavi o postojanju interesa mora biti naveden svaki izravni ili neizravni interes za koji se smatra da bi mogao dovesti u pitanje njihovu neovisnost ili nepostojanje takvog interesa.
   2.   Članovi Savjetodavnog znanstvenog odbora potpisuju pisanu izjavu o pridržavanju pravila o povjerljivosti koristeći se obrascem 3 u Prilogu.
   3.   Predsjednik i dva potpredsjednika potpisuju pisanu izjavu potvrđujući da ne obavljaju nijednu funkciju u financijskoj industriji.
   4.   Članovi Savjetodavnog znanstvenog odbora obvezuju se pridržavati Kodeksa ponašanja donesenog od strane Općeg odbora ESRB-a.
   5.   Gore navedene izjave objavljuju se na internetskoj stranici ESRB-a. O svim promjenama u vezi s tim izjavama odmah se obavješćuje voditelj Tajništva ESRB-a.
   Članak 8.
   Prestanak i zamjena
   1.   Opći odbor može ukinuti mandate stručnjaka u sljedećim slučajevima:
   
               (a)
            
            
               ako stručnjak da ostavku ili njegov mandat istekne bez ponovnog imenovanja;
            
         
               (b)
            
            
               ako stručnjak ne prisustvuje trima uzastopnim redovitim sjednicama Savjetodavnog znanstvenog odbora, osim ako ne dokaže da je nemogućnost prisustvovanja uzrokovana zdravstvenim razlozima;
            
         
               (c)
            
            
               u slučaju sukoba interesa, povrede dužnosti ili teškog propusta.
            
         2.   Ako mandat člana Savjetodavnog znanstvenog odbora prestane prije kraja njegovog četverogodišnjeg trajanja, primjenjuju se članak 4. stavci 2. i 3.
   3.   Predsjednika ili potpredsjednika može zamijeniti aktivan član Savjetodavnog znanstvenog odbora, koji ga zamjenjuje u skladu s postupkom opisanom u stavku 2.
   4.   Na prijedlog Upravljačkog odbora Opći odbor može po isteku mandata člana Savjetodavnog znanstvenog odbora donijeti odluku o njegovom ponovnom imenovanju na sljedeće četiri godine.
   Članak 9.
   Objava
   Ova se Odluka objavljuje u Službenom listu Europske unije.
   
      Sastavljeno u Frankfurtu na Majni 20. siječnja 2011.
      
         
            Predsjednik ESRB-a
         
         Jean-Claude TRICHET
      
   
   
      (1)  SL L 331, 15.12.2010., str. 1.
   
      (2)  Europska središnja banka, nacionalne središnje banke država članica Europske unije, Komisija, europsko nadzorno tijelo (Europsko nadzorno tijelo za bankarstvo), europsko nadzorno tijelo (Europsko nadzorno tijelo za osiguranje i strukovno mirovinsko osiguranje), europsko nadzorno tijelo (Europsko nadzorno tijelo za vrijednosne papire i tržišta kapitala), nadležna nacionalna nadzorna tijela, Gospodarski i financijski odbor.
   PRILOG
   OBRAZAC 1:   OBVEZA NEOVISNOG POSTUPANJA
   Ime i prezime: _
   Ovime se obvezujem da ću postupati neovisno o svim vanjskim utjecajima i da ću postupati jedino u interesu Unije.
   Osobito sam svjestan/svjesna da sam obvezan/obvezna dati godišnju pisanu izjavu o postojanju interesa i obznaniti na svakoj sjednici Savjetodavnog znanstvenog odbora sve interese koji općenito mogu dovesti u pitanje moju neovisnost u vezi s točkama dnevnog reda ili moj doprinos radu Savjetodavnog znanstvenog odbora.
   Obvezujem se odmah obavijestiti Savjetodavni znanstveni odbor o svim pokušajima trećih osoba da utječu na mene izravno ili neizravno s obzirom na moj mandat.
   Sastavljeno u _ dana _
   Potpis: _
   OBRAZAC 2:   IZJAVA O POSTOJANJU INTERESA ČLANA
   Ime i prezime: _
   Podaci o izravnim ili neizravnim interesima od potencijalne važnosti za rad Savjetodavnog znanstvenog odbora i zadaću Europskog odbora za sistemske rizike (ESRB):
   
               1.
            
            
               Izravni interesi (financijske koristi koje potječu od, primjerice zaposlenja, ugovorenog posla, investicija, honorara itd.):
            
         
               2.
            
            
               Neizravni interesi (neizravni financijski interesi, npr. donacije, sponzorstva ili druge povlastice):
            
         
               3.
            
            
               Interesi koji potječu iz profesionalnih aktivnosti člana ili članove njegove uže obitelji:
            
         
               4.
            
            
               Svako članstvo ili povezanost koje taj član ima u organizacijama ili tijelima ili klubovima s interesom za rad Savjetodavnog znanstvenog odbora ili zadaću ESRB-a:
            
         
               5.
            
            
               Drugi interesi ili činjenice koje član smatra bitnim:
            
         Izjava:
   Izjavljujem svojom čašću da su navedeni podaci istiniti i potpuni.
   Odmah ću obavijestiti Savjetodavni znanstveni odbor i Tajništvo ESRB-a o svim promjenama povezanima s navedenim informacijama.
   Sastavljeno u _ dana _
   Potpis: _
   OBRAZAC 3:   IZJAVA O POVJERLJIVOSTI
   Ime i prezime: _
   Ovime izjavljujem da sam svjestan/svjesna svoje obveze poštovanja povjerljivosti.
   Obvezujem se da neću otkrivati informacije dobivene na temelju mojeg članstva u Savjetodavnom znanstvenom odboru i mojeg rada za Europski odbor za sistemske rizike, osim ako nije izdano ovlaštenje za drukčije postupanje.
   Obvezujem se da ću također poštovati povjerljivu narav mišljenja izraženih od strane drugih članova Savjetodavnog znanstvenog odbora ili promatrača ili drugih sudionika za vrijeme rasprava na sjednicama ili danih u pisanom obliku.
   Sastavljeno u _ dana _
   Potpis: _